เรื่องร้องเรียน: ตำรวจจราจร สน.หัวหมาก ติดประกาศแจ้งว่าตั้งแต่วันที่ 13 กุมภาพันธ์ เป็นต้นไป จะดำเนินการขั้นเด็ดขาดกับรถมอเตอร์ไซค์ที่จอดรถถนนหน้าหอพัก จนวันนี้วันที่ 15 กุมภาแล้วก็ยังมีรถจอดขวางทางเดินอยู่เหมือนเดิม
การดำเนินการของเจ้าหน้าที่: 🔹ได้มอบหมายให้เจ้าหน้าที่ตำรวจจราจร สน.วังทองหลาง   🔹ลงพื้นที่พร้อม นายโครงการ เจียมจีรกุล ผอ.เขตวังทองกลหลาง พร้อมเจ้าหน้าที่เทศกิจวังทองหลาง  🔹ลงพื้นที่ภายในซอยรามคำแหง 53 ประชาสัมพันธ์ห้ามจอดรถยนต์ และจักยานยนต์ บริเวณริมถนน เนื่องจากมีปัญหาด้านการจราจร   🔹โดยประชาสัมพันธ์กับโครงการหอพัก ร้านค้า วินรถจักรยานยนต์รับจ้าง ห้ามจอดรถบนทางเท้าหรือถนนอันเป็นการกีดขวางการสัญจรของประชาชนและก่อให้เกิดความไม่เป็นระเบียบเรียบร้อย  🔹ให้ประชาสัมพันธ์ลูกค้า และผู้มาใช้บริการ
ความเห็นของผู้แจ้ง: ก่อนอื่นต้องขอขอบคุณเจ้าหน้าที่สำนักงานเขตวังทองกลางที่ช่วยแก้ปัญหาด้วยความรวดเร็วเสมอที่ส่งปัญหาเข้าระบบ  ส่วนตัวเข้าใจว่าปัญหารถมอเตอร์ไซค์จอดริมทางเท้าน่าจะเป็นปัญหาที่หนักใจเจ้าหน้าที่พอสมควรเพราะเคยได้ยินเรื่องที่พนักงานประจำรถเก็บขยะของเขตบ่นเรื่องนี้เหมือนกัน  และคิดว่าการเข้าไปประชาสัมพันธ์กับหอพัก ร้านค้า วินมอไซค์ไม่ใช่วิธีที่ผู้แจ้งอยากเห็นเพราะเขตเคยมาติดประกาศไว้หลายครั้งแล้วแต่ก็ไม่เคยเกิดผลเลย ปัญหานี้มันน่าจะอยู่ที่จิตสำนึกของผู้ใช้รถ/เจ้าของหอพัก กับการไม่จริงจังในการบังคับใช้กฎ  ยกตัวอย่างหอพักที่เจ้าหน้าส่งรูปมา เมื่อก่อนใต้ตึกเคยมีที่ว่างอยู่เป็นปีๆ ถ้าเจ้าของหอพักใส่ใจและจริงจังที่จะแก้ปัญหานึ้จริงก็คงทำเป็นที่จอดรถไปแล้ว ( ถึงแม้ว่าภายหลังจะปรับปรุงพื้นที่บางส่วนของตึกเป็นที่จอดรถก็ตาม ) ถ้าจะบอกว่าให้เจ้าของหอหาอะไรมากั้นเหมือนกับเอาเหล็กมากั้นที่ลงของร้าน mr. diy จะผิดกฎหมายมั้ย แต่คิดว่าถ้าเอามากั้นเพื่อประโยชน์ในการลงสินค้าได้ก็คงเอามากั้นที่เผื่อให้คนเดินข้างล่างได้เหมือนกัน  หอพักนึงที่ต้องชื่นชมเรื่องการใส่ใจแก้ปัญหาที่จอดรถอย่างจริงจังต้องยกให้หอพักเอส.ซี.แมนชั่น ที่ตอนนี้ไม่มีรถจอดบนถนนแล้ว
พื้นที่: แขวงพลับพลา เขตวังทองหลาง กรุงเทพมหานคร